Univerzitet A&M u Texasu

Univerzitet A&M u Texasu (engleski: Texas A&M University, španski: Universidad de Texas A&M) je javni istraživački univerzitet u College Stationu u američkoj saveznoj državi Texas. Najveći je univerzitet u saveznoj državi i četvrti najveću u SAD-u po broju studenata. Po primljenim resursima za istraživanja, institucija ulazi među 20 univerziteta sa najvećim sredstvima u zemlji. Institucija je dala značajne doprinose u oblastima kao što su istraživanje kloniranja životinja i istraživanju naftnih resursa. Ideja i zakonodavna odluka o osnivanju prve javne visokoobrazovne institucije u saveznoj državi donijeta je 1871. godine, dok su prva predavanja započela 1876. godine. Originalni naziv institucije bio je Poljoprivredni i mehanički koledž Texsasa. Unatoč nazivu, koledž nije podučavao kolegije u oblasti poljoprivrede, već u oblasti klasičnih studija, jezika, književnosti i primjenjene matematike. U 1960-im godinama koledž je napokon otvorio svoja vrata i studenticama, a ukinut je i preduslov služenja u studentskoj vojnoj organizaciji. 1963. godine univerzitet je dobio današnji naziv. Univerzitetski kampus prostire se na 21 kilometar2 i jedan je od najvećih u SAD-u. U njegovom okviru nalazi se i Biblioteka i muzej George H. W. Busha, 41. predsjednika SAD-a. Oko jedne petine studenata živi u okviru kampusa za vrijeme studija i na instituciji postoji oko 1,000 registriranih studentskih organizacija. Reference Vanjske veze Medijski sadržaji Texas A&M University na Wikicommonsu. Službene stranice‍